אלו תנועות פשוטות וקלות ללמידה, המאפשרות לכל אישה להכיר את עצמה, תוך תיאום והרמוניה עם השינויים החלים בגוף ובנפש במשך החודש ובתקופות החיים השונות. מטרת הלמידה היא תירגול אישי המטפח את הבריאות תוך הרמוניה ושמחה.
הצ`י קונג המיוחד לנשים היא שיטה שמועברת על ידי הרופאה והמסטרית הסינית המפורסמת ליו יה פיי. השיטה ממוקדת בטיפוח בריאות האישה בעזרת תנועה, עיסוי עצמי, מדיטציה ודמיון מודרך. השיטה מומלצת לכל אישה שרוצה להתחבר לגופה ולאנרגיה הפנימית שלה.
התירגול המיוחד דרוש מכיוון שלנשים פיזיולוגיה יחודית הקשורה לתיפקוד ההורמונלי, לאיברים הפנימיים באגן, ולמחזורים השולטים בחיי האישה: המחזור החודשי, אך גם לתקופות ארוכות יותר שהן תקופת פוריות, תקופה של הפסקת הוסת ולאחריה. בנוסף לפיזיולוגיה, בריאות נשים תלויה גם במצב רגשי מאוזן.
חלק חשוב בצ`י גונג לנשים מיועד לאיזון גוף-נפש טוב יותר וכן לניהול טוב יותר של הרגשות. מטרת התרגילים לפתח תפישה הרמונית וחיובית לגוף ולחלקיו השונים, לשפר את איזון מערכת העצבים ולפתח את הביטחון העצמי.
תרגילי הסדרה פשוטים ללימוד ומבוצעים תוך דגש על תנועה טבעית וספונטנית של הגוף.